জরুরি অবস্থার সরকারের প্রধান উপদেষ্টা ড. ফখরুদ্দীন আহমদের বিরুদ্ধে দুর্নীতির সুনির্দিষ্ট অভিযোগ পেলে তদন্ত করবে দুর্নীতি দমন কমিশন (দুদক)। আয়কর দাখিলে সম্পদের তথ্য গোপন ও আমেরিকান নাগরিকত্ব গোপন করে সরকারের প্রধান উপদেষ্টা হিসেবে শপথ নেয়ার অভিযোগ উঠেছে ড. ফখরুদ্দীনের বিরুদ্ধে। এ বিষয়ে দুর্নীতি দমন কমিশন ফখরুদ্দীনের বিরুদ্ধে তদন্ত করে মামলা দায়ের করবে কিনা জানতে চাইলে দুদক চেয়ারম্যান গোলাম রহমান আমার দেশকে বলেন, সুনির্দিষ্ট অভিযোগ পেলে তদন্ত করব।